4. ฝ่ายโลหะวิทยาและการวิจัยและพัฒนา

ตั้งแต่เริ่มการก่อตั้งจนถึงปัจจุบัน บริษัทฯ ได้รับการสนับสนุนด้านเทคโนโลยีต่างๆ จากกลุ่ม Aperam
เคยเป็นผู้ถือหุ้นใหญ่ของบริษัทฯ โดยได้รับการถ่ายทอดความรู้
และความชำนาญในการผลิตสเตนเลสรีดเย็นมาเป็นเวลากว่า 10 ปี ปัจจุบันบริษัทฯ
ได้เปลี่ยนผู้ถือหุ้นใหญ่เป็นโพสโค ประเทศเกาหลีใต้ซึ่งเป็นผู้ผลิตเหล็กลำดับต้นๆของโลก
จากประสบการณ์ของผู้ผลิตระดับโลก ดังนั้น ผู้บริหารและพนักงานของบริษัทฯ
จึงมีความมั่นใจอย่างมากในการผลิตสเตนเลสรีดเย็นคุณภาพตามความต้องการของลูกค้าที่หลากหลายมากยิ่งขึ้นตลอดจนได้รับการสนับสนุนด้านการวิจัย
และเทคโนโลยีจากโพสโค ซึ่งเป็นผู้ถือหุ้นรายใหญ่อีกด้วย

ผู้บริหารของบริษัทฯ ได้เล็งเห็นถึงความสำคัญของคุณภาพผลิตภัณฑ์จึงได้จัดตั้งฝ่ายโลหะวิทยาขึ้นในปี
2544 โดยได้ดำเนินการรวมงานในส่วนต่างๆ
ที่มีความเกี่ยวข้องกับคุณภาพของสินค้าเข้าเป็นหน่วยงานเดียวกัน
อีกทั้งยังได้ดำเนินการจัดตั้งศูนย์วิจัยและพัฒนาขึ้น และได้ก่อสร้างอาคารศูนย์วิจัยพัฒนา
ซึ่งเสร็จและเริ่มปฏิบัติการได้ในเดือนเมษายน 2546 และมีแผนกควบคุมการผลิตดังนี้

4.1 แผนกควบคุมกระบวนการผลิต

แผนกควบคุมกระบวนการผลิต
เป็นหน่วยงานที่รับผิดชอบในการศึกษาปรับปรุงและพัฒนากระบวนการผลิต
เพื่อให้กระบวนการผลิตมีประสิทธิภาพสูงสุดด้วยต้นทุนที่ต่ำ โดยมีหน้าที่ออกแบบ
เฝ้าระวังและควบคุมกระบวนการผลิตให้เป็นไปตามข้อกำหนดสภาวะมาตรฐาน รวมถึงการวิเคราะห์
และให้ผลตอบกลับกับฝ่ายโรงงาน เพื่อให้ได้ผลิตภัณฑ์ที่มีคุณภาพคงที่
เป็นไปตามมาตรฐานและความต้องการของลูกค้า

  4.2 แผนกประกันคุณภาพผลิตภัณฑ์

แผนกประกันคุณภาพผลิตภัณฑ์รับผิดชอบในการตรวจสอบ
และควบคุมคุณภาพของวัตถุดิบสินค้าที่กำลังอยู่ในกระบวนการผลิต และผลิตภัณฑ์สำเร็จของบริษัทฯ
ทั้งนี้ เพื่อให้ผลิตภัณฑ์ของบริษัทฯ เป็นไปตามข้อกำหนดของลูกค้า
นอกจากนี้แล้วแผนกประกันคุณภาพผลิตภัณฑ์ยังทำหน้าที่กำหนดมาตรฐานของสเตนเลสรีดร้อนที่นำเข้าจากต่างประเทศ
อีกทั้งยังทำหน้าที่เรียกร้องค่าเสียหายในกรณีที่วัตถุดิบไม่เป็นไปตามข้อกำหนดอีกด้วย

  4.3 แผนกบริการลูกค้าทางเทคนิค

แผนกบริการลูกค้าทางเทคนิค เป็นหน่วยงานที่ทำหน้าที่กำหนดมาตรฐานสินค้าไทยน๊อคซ์
ให้การเสนอแนะ และให้คำปรึกษาลูกค้าทางด้านเทคนิค
สนับสนุนให้ลูกค้าสามารถใช้สินค้าได้อย่างคุ้มค่า เกิดความพึงพอใจสูงสุดในตัวสินค้าและบริการ
สืบสวนสอบสวนข้อร้องเรียนของลูกค้า เพื่อทำการวิเคราะห์
และวินิจฉัยความเสียหายที่เกิดกับลูกค้าด้วยความรวดเร็ว และเป็นธรรม
รับทราบความต้องการของลูกค้า สรุปการประเมิน เสนอแนะต่อส่วนงานที่เกี่ยวข้อง
เพื่อการพัฒนาคุณภาพสินค้าให้ตรงกับความต้องการของลูกค้า

4.  ศูนย์วิจัยและพัฒนา (Technical Research &Development Center: TRDC)

ศูนย์วิจัยและพัฒนาเป็นหน่วยงานที่มุ่งเน้นในการวิจัยและพัฒนาคุณภาพของสินค้าของบริษัทฯ
โดยการวิจัยและพัฒนามีวัตถุประสงค์ที่จะศึกษากระบวนการต่างๆ เพื่อแก้ปัญหาของการผลิตสินค้า
ปัญหาของการคืนสินค้าจากลูกค้า ปัญหาของคุณภาพน้ำทิ้ง คุณภาพของวัตถุดิบ และสนับสนุนการวิจัย
และพัฒนากระบวนการผลิตรวมถึงการพัฒนาสินค้าเกรดใหม่โดยการจำลองและทดสอบจริงในกระบวนการผลิตร่วมกับแผนกควบคุมการผลิต
ทั้งนี้เพื่อเพิ่มประสิทธิภาพ และลดต้นทุนการผลิต
อีกทั้งยังมีหน้าที่ส่งเสริมและวางแผนพัฒนาการใช้สเตนเลสในรูปแบบต่างๆ
ให้เพิ่มขึ้นทั้งในตลาดปัจจุบันและตลาดใหม่ๆ อย่างต่อเนื่อง
โดยให้การอบรมเชิงเทคนิคแก่ลูกค้าและช่วยแก้ปัญหาต่างๆ ในการใช้งานให้แก่ลูกค้าด้วย

นอกจากภารกิจข้างต้นแล้ว ศูนย์วิจัยและพัฒนามีการศึกษาคุณภาพของสินค้าบริษัทฯ กับผู้ผลิตอื่นๆ
เพื่อปรับปรุงคุณภาพผลิตภัณฑ์ของบริษัทฯ ให้ดียิ่งขึ้น
โดยการศึกษาส่วนใหญ่จะมุ่งเน้นไปในการศึกษาในเชิงลึกร่วมกับฝ่ายโรงงานและลูกค้า
รวมถึงห้องปฏิบัติการทดสอบที่ทำการทดสอบคุณสมบัติของผลิตภัณฑ์ให้เป็นไปตามมาตรฐานและ/หรือตรงกับความต้องการของลูกค้า
ภายใต้การบริหารห้องปฏิบัติการทดสอบ เพื่อการรับประกันคุณภาพการทดสอบ
และผลการทดสอบให้ถูกต้องเป็นไปตามมาตรฐานของ ISO/IEC 17025:2005

นอกเหนือจากการค้นคว้าและวิจัยของบริษัทฯ เองแล้ว
บริษัทฯยังมีการร่วมมือค้นคว้าและวิจัยกับมหาวิทยาลัย
และสถาบันการศึกษาที่มีชื่อเสียงทั้งในประเทศและต่างประเทศ โดยทางบริษัทฯ
ให้การสนับสนุนการค้นคว้าเกี่ยวกับผลิตภัณฑ์สเตนเลสรีดเย็นหลายโครงการ นอกจากนี้ บริษัทฯ
ยังได้ให้การสนับสนุนแก่นักศึกษาและนักวิจัยทางด้านโลหะ โดยจัดให้มีรางวัลไทยน๊อคซ์
เมทัลเลอยีอวอร์ด (Thainox Metallurgy Award)
เพื่อสนับสนุนและกระตุ้นให้นักวิทยาศาสตร์และนักโลหะวิทยาได้ทำงานวิจัยและเผยแพร่ผลงานวิจัยในสาขานี้ออกสู่สาธารณชนมากขึ้น
นอกจากรางวัลข้างต้นแล้ว

ในปี 2555 ศูนย์วิจัยฯ ของบริษัทฯ ได้มีการประสานงานและร่วมมือกับศูนย์วิจัยของโพสโคมากขึ้น
เพื่อถ่ายทอดองค์ความรู้ และมาตรฐานการผลิต เพื่อให้ลูกค้าของบริษัทฯ ได้รับผลิตภัณฑ์ที่ดีที่สุด

6. โครงการในอนาคต (Future plan)

ในปัจจุบัน บริษัทฯ กำลังดำเนินการขยายกำลังการผลิตส่วนเพิ่มของสเตนเลสรีดเย็นอีก 100,000
ตันต่อปี (จาก 200,000 ตันต่อปี เป็น 300,000 ตันต่อปี)
แต่เนื่องจากเกิดการหดตัวทางเศรษฐกิจอย่างรุนแรงในช่วงปี 2551
ทางบริษัทจึงจำเป็นต้องเลื่อนกำหนดการขยายการผลิตออกไปก่อนจนกว่าสถานะการณ์จะกลับเข้ามาสู่สภาวะปรกติ
ทั้งนี้ทางบริษัทได้ทำการขยายกำลังการผลิตบางส่วนแล้วโดยในขั้นแรกได้เริ่มทำการติดตั้งเครื่องรีดลดขนาด
Sendzimir Unit เพิ่มอีก 1 Unit แล้วเสร็จตั้งแต่ปี 2551 ที่ผ่านมา
ทั้งนี้เพื่อให้สอดคล้องกับกำลังการผลิตสเตนเลสรีดเย็นที่คาดว่าจะไม่เพียงพอกับความต้องการของตลาดทั้งภายในและต่างประเทศที่อาจมีขึ้น

ใน ปี 2552 ได้เริ่มทดสอบเดินเครื่องรีดลดขนาด Sendzimir (ZRM3) แล้ว และในปี 2554
ได้ทำการติดตั้งเตาอบอ่อนสำหรับเกรดเฟอร์ริติก ( BAF เครื่องที่ 3-4
)แล้วเสร็จและทำการทดลองผลิตช่วงปลายปี 2554
และคาดว่าจะได้รับใบอนุญาตจากกรมโรงงานต้นปี 2555 นี้
ส่วนเครื่องจักรอื่นๆที่จำเป็นต่อการขยายกำลังการผลิต บริษัทฯกำลังพิจารณาความเหมาะสม
และความจำเป็นอีกครั้ง
เนื่องจากตลาดสเตนเลสมีความผันผวนและเปลี่ยนแปลงค่อนข้างมากเมื่อเทียบกับปี 2551

นอกจากนี้ในปี 2555 บริษัทฯ ได้ลงทุนซื้อโรงงานตัด (Slitting)
สำหรับตัดและให้บริการลูกค้ารายย่อยที่นิคมอุตสาหกรรมอมตะซิตี้ จ.ชลบุรี ในเดือนกันยายน 2555
และคาดว่าจะพร้อมดำเนินการผลิตได้ในไตรมาสที่ 2 ปี 2556